Silverstone Guesthouse | LekkeSlaap
Silverstone Gastehuis is geleë in die lieflike voorstad Ferndale in Randburg. Dit is veilig, skoon en stylvol en geskik vir vakansiegangers of sakereisigers.
Verblyf word aangebied in 11 kamers, elk met sy eie en suite-badkamer, privaat ingang en veilige parkeerplek. Elke kamer is individueel versier en ons streef daarna om jou verblyf so gerieflik moontlik te maak. Ander geriewe in die kamer: tee- en koffiemaakgeriewe, 'n TV met 50 DStv-kanale en WiFi.
Gaste is meer as welkom om gebruik te maak van ons swembad en patio-area in die tuin. Braaigeriewe is beskikbaar op versoek. Vir ontbyt het gaste 'n keuse tussen 'n Engelse ontbyt, omelette, Franse roosterbrood, ontbytgraan, muesli, jogurt en vrugte. Komplimentêre vrugtesap, koffie, tee, roosterbrood en verskeie konfyte is beskikbaar met elke ontbyt.
Ons het 'n gimnasium waar gaste oefensessies met 'n persoonlike instrukteur teen ekstra koste kan bespreek. Vooraf bespreking is noodsaaklik aangesien die instrukteur slegs beperkte tydsgleuwe het.